b'\n_START_ARTICLE_\nRitem in blues\n_START_PARAGRAPH_\nRitem in blues, izvirno rhythm and blues, pogosto okraj\xc5\xa1ano kot R&B, je glasbena zvrst popularne afroameri\xc5\xa1ke glasbe, ki se je pojavila v 40-ih letih 20. stoletja. Izraz \xc2\xbbritem in blues\xc2\xab\xc2\xa0je nastal v tem obdobju kot alternativa za poni\xc5\xbeevalen izraz \xc2\xbbrasna glasba\xc2\xab. Sprva so ga uporabljali proizvajalci plo\xc5\xa1\xc4\x8d, da so z njim opisali posnetke, ki so jih prodajali prete\xc5\xbeno v okro\xc5\xbejih, naseljenih z afri\xc5\xa1kimi ameri\xc4\x8dani. V tem \xc4\x8dasu je urbani jazz z mo\xc4\x8dno ritmi\xc4\x8dno spremljavo postajal vedno bolj priljubljen. Pomen izraza R&B se je posledi\xc4\x8dno zelo spreminjal. V zgonjih 1950-ih se je izraz rhythm and blues pogosto nana\xc5\xa1al na plo\xc5\xa1\xc4\x8de z blues glasbo. Od 1950-ih dalje, ko je vplival na razvoj rock and roll-a, je postal izraz R&B uporabljan za glasbene sloge, ki so zdru\xc5\xbeevali electric blues, gospel in soul. Do 1970-ih je bil ritem in blues uporabljan kot nadpomenka za soul in funk. V 1980-ih se je razvil novej\xc5\xa1i stil R&B in postal znan kot sodobni R&B, in nima nobene veze s prvotnim R&B.'